section_heading: Radnja
paragraph_text: Antonio je bogati mletački trgovac kojeg je obuzelo melankolično raspoloženje. O tome govori prijatelju Bassaniju, venecijanskom mladiću plemenita roda. Bassanio pak želi oženiti bogatu nasljednicu Portiju, ali mu za odlazak u prošnju u grad Belmont nedostaje 3000 dukata te moli Antonija za pomoć. Antonio pristaje, ali mu ne može sam pozajmiti jer je uložio sav novac u trgovačke brodove koji su još uvijek na moru. Odlaze k škrtom Židovu Shylocku, kojem se Antonio ranije zamjerio komentarima o izrabljivanju i zelenaštvu. Omalovažavao je Shylocka i druge Židove zbog toga što posuđuju novac uz visoku kamatu te im potkopavao posao nudeći pozajmice bez kamata.<ref>SparkNote on The Merchant of Venice, ur., SparkNotes LLC, 2003. (pristupljeno 14. prosinca 2017.)